recursal/SuperWikiNEXT-32B huggingface dataset:
Η **ΦΚ Σαμτρέντια** (γεωργιανά: სკ სამტრედია, αγγλικά: *FC Samtredia*), κοινώς γνωστή ως **Σαμτρέντια**, είναι ποδοσφαιρικός σύλλογος από τη Γεωργία, που εδρεύει στη Σαμτρέντια. Αγωνίζεται στο Πρωτάθλημα Γεωργίας και η έδρα του είναι το Στάδιο Ερόσι Μανιγκαλάτζε.

Ιστορία
-------

Ιδρύθηκε στη Σαμτρέντια το 1936. Συχνά, συμμετείχε στη Σοβιετική Δεύτερη Κατηγορία. Αργότερα, ο σύλλογος είχε επίσης ονομαστεί ως: **Λοκομοτίβι Σαμτρέντια**, **Σαναβάρο Σαμτρέντια**, **Τζούμπα Σαμτρέντια** και **Ιμπέρια Σαμτρέντια**.

Σε ένα μεταβατικό πρωτάθλημα το 2016, ο σύλλογος κέρδισε τον τίτλο του Πρωταθλήματος για πρώτη φορά στην ιστορία του συλλόγου, μετά τη νίκη του στα πλέι-οφ πρωταθλήματος εναντίον της Τσικχούρα Σατσκχέρε.

Ευρωπαϊκό ρεκόρ
---------------

| Σεζόν | Διοργάνωση | Γύρος | Σύλλογος | Εντός | Εκτός | Σύνολο |
| --- | --- | --- | --- | --- | --- | --- |
| 1995-96 | Κύπελλο UEFA | Προκ. |  Βάρνταρ | 0-2 | 0-1 | **0-3** |
| 2016-17 | Γιουρόπα Λιγκ | 1ος |  Γκαμπάλα | 2-1 | 1-5 | **3-6** |
| 2017-18 | Τσάμπιονς Λιγκ | 2ος |  Καραμπάγ | 0-1 | 0-5 | **0-6** |
| 2018-19 | Γιουρόπα Λιγκ | 1ος |  Τόμπολ | 0-1 | 0-2 | **0-3** |
|

Διακρίσεις
----------

* **Erovnuli Liga**

**Νικητές (1): 2016**
* **Σούπερ Καπ Γεωργίας**

**Νικητές (1): 2017**

Παραπομπές
----------

1. ↑  «The history of FC Samtredia». *fcsamtredia.com*. 6 Δεκεμβρίου 2015. Αρχειοθετήθηκε από το πρωτότυπο στις 18 Δεκεμβρίου 2016. Ανακτήθηκε στις 11 Ιουλίου 2017.

Εξωτερικοί σύνδεσμοι
--------------------

* Επίσημη ιστοσελίδα
Η **Επισκοπή Λήδρας** ή **Επισκοπή Λεδρών** είναι μια Επισκοπή που ανήκει Εκκλησιαστικά στην Εκκλησία της Κύπρου, η οποία φαίνεται να είναι στενά συνδεδεμένη με την πόλη της Λευκωσίας, εφόσον Λέδρες ή Λήδρα υπήρξε και το αρχαίο όνομά της. Πρώτος Επίσκοπος και πολύ γνωστός ήταν ο Άγιος Τριφύλλιος Λήδρας, του οποίου την μνήμη εορτάζει η Εκκλησία μας στις 13 Ιουνίου και ο οποίος υπήρξε μαθητής του **Αγίου Σπυρίδωνος Τριμυθούντος**. 

Σημερινός Επίσκοπος της Λήδρας, είναι ο Θεοφιλέστατος Επίσκοπος Λήδρας και Ηγούμενος της Ιεράς Μονής Παναγίας του Μαχαιρά κ. Επιφάνιος.

Ιστορικά, η Επισκοπη Λήδρας αναφέρεται και με το όνομα **Επισκοπή Καλλινικήσεων** γιατί από διάφορες εκκλησιαστικές αναφορές, φαίνεται πως η πόλη ονομαζόταν και Καλλινίκη, όπως και *πόλη των Λευκών θεών*, μιας και στο βίο του Αγίου Σπυρίδωνος αναφέρεται πως ο Τριφύλλιος έγινε *Επίσκοπος της Καλλινικησέων πόλεως* ήτοι Λευκών θεών αγίας του θεού Εκκλησίας. Επίσης σε κάποια άλλη εκκλησιαστική αναφορά, γράφει: *Τριφύλλιος ψήφω θεία της Καλλινικησέων μεν πριν, νυν δε Λευκωσίας προχειρίζεται Μητροπόλεως*.

Συνδέσμοι
---------

* Ο άγιος Τριφύλλιος
* Ιερά Μονή Μαχαιρά
* Επίσκοπος Λήδρας κ. Επιφάνιος
* Εκκλησία της Κύπρου
* Λήδρα
Σταδιακά, σήμερα, οι σπόροι που χρησιμοποιούνται για την καλλιέργεια της γης δεν είναι πια ελεύθεροι. Δεσμεύονται από πνευματικά δικαιώματα, εθνικές ή παγκόσμιες νομοθεσίες και έλεγχο των αγροτικών καλλιεργειών μέσω των επιδοτήσεων. Αυτό είχε ως αποτέλεσμα να χάνονται σιγά-σιγά οι τοπικές ποικιλίες και να κινδυνεύει η **επισιτιστική αυτάρκεια**. Οι αγρότες από καλλιεργητές της γης μετασχηματίσθηκαν σε «…καταναλωτές εισροών». Όλοι οι σπόροι αποτελούν συνήθως υβρίδια ή ποικιλίες που όμως δεν παράγονται στον τόπο καλλιέργειάς τους.

Περιγραφή του προβλήματος
-------------------------

Τα παλαιότερα χρόνια, οι αγρότες έπαιρναν από τα «γερά φυτά» τον σπόρο και τον διατηρούσαν για την επόμενη χρονιά. Τώρα τον αγοράζουν. Ο λόγος είναι ότι είτε ο σπόρος δεν μπορεί να διατηρηθεί και να χρησιμοποιηθεί πάνω από 2-3 φορές, είτε οι αγρότες θεωρούν μεγαλύτερη ευκολία να τον αγοράσουν.

Δυστυχώς, το ζήτημα δεν αφορά μόνο τους αγρότες. Μέσω του ελέγχου των αγροτικών καλλιεργειών, ελέγχεται τόσο η διανομή της τροφής σε ορισμένες τιμές όσο και η παραγωγή βιοκαυσίμων. Πρόκειται για ένα κερδοσκοπικό παιχνίδι όπου εμπλέκονται τράπεζες, ασφαλιστικά και συνταξιοδοτικά ταμεία, κρατικοί φορείς καθώς και πολυεθνικοί όμιλοι.

Παραπομπές
----------

1. 1 2  Κανελλοπούλου, Β. (2015), «Προστασία φυτο-γενετικών πόρων, επισιτιστική αυτάρκεια», Ευημερία χωρίς ανάπτυξη. Προτάσεις για έναν άλλο κόσμο από κοινού, Αθήνα: Ελεύθερες Εκδόσεις Ηλιόσποροι, σελ. 42-48.
2. ↑  «Επιστροφή στην διατροφική αυτάρκεια | Foreign Affairs - Hellenic Edition». *www.foreignaffairs.gr*. Ανακτήθηκε στις 26 Ιουνίου 2023.
3. ↑  Ρίτσος, Π. (2012), «Επιστροφή στην διατροφική αυτάρκεια: Οι επισιτιστικές κρίσεις αποκαλύπτουν τι πρέπει να κάνουν χώρες όπως η Ελλάδα», Foreign Affairs – The Hellenic Edition (02/10/2012)».
Το **Κόμμα της Τσαμουριάς** (αλβανικά: Partia e Çamërisë‎) ήταν μικρό, βραχύβιο πολιτικό κόμμα στην Ελλάδα, το οποίο είχε ως στόχο να εκπροσωπήσει τους Τσάμηδες στο ελληνικό κοινοβούλιο. Δημιουργήθηκε από τον Αλή Ντίνο, διάσημο γελοιογράφο από τη Πρέβεζα και βουλευτή.

Συμμετοχή σε εκλογές
--------------------

Το κόμμα συμμετείχε μόνο στις γενικές εκλογές του 1926 συγκεντρώνοντας 1.539 ψήφους από τους νομούς Πρέβεζας και Ιωαννίνων. Στις επόμενες εκλογές, το κόμμα δεν κέρδισε την υποστήριξη του ντόπιου αλβανικού πληθυσμού και ο Αλή Ντίνο συμμετείχε με τη θέση Αγρότης-Εργάτης, κερδίζοντας μόλις 67 ψήφους το 1932.

Δείτε επίσης
------------

* Τσάμηδες

Παραπομπές
----------

1. 1 2   Μαυρογορδάτος, Γιώργος Θ. *Stillborn republic: κοινωνικοί συνασπισμοί και στρατηγικές κόμματος στην Ελλάδα, 1922-1936*. Πανεπιστήμιο Καλιφόρνιας Τύπου Καλιφόρνια, 1983.

Εξωτερικοί σύνδεσμοι
--------------------

* Mavrogordatos, George Th. *Stillborn republic: social coalitions and party strategies in Greece, 1922-1936*. University of California Press. California, 1983.
Με το όνομα **Κομαντατούρ** ή *Κομμαντατούρ* (γερμ. Kommandantur) ονομάζονταν τα γερμανικά φρουραρχεία τα οποία είχαν εγκατασταθεί στις κατεχόμενες χώρες στη διάρκεια του Β' Παγκοσμίου Πολέμου και τα οποία οι Έλληνες ονόμαζαν **Κομαντατούρα**. Στην Αθήνα η κεντρική Κομαντατούρ στεγαζόταν στα υπόγεια ενός κτιρίου στην οδό Κοραή 4 ενώ, στο κτίριο της οδού Μέρλιν 6 στο Κολωνάκι, υπήρξε το αρχηγείο και τα κρατητήρια της περίφημης Γκεστάπο.

Κάθε κομαντατούρ περιελάμβανε τμήμα της πολιτικής και τμήμα της στρατιωτικής διοίκησης, ενώ την αστυνομική εξουσία στα κατεχόμενα εδάφη ασκούσαν τα διαβόητα Ες-Ες. Στην Ελλάδα η γερμανική αυτή υπηρεσία εγκαταστάθηκε μετά την κατάρρευση της Ιταλίας, την οποία και διαδέχθηκε σε όλες τις δικαιοδοσίες της μέχρι τότε "Κομάντο Πιάτσα" (Commando Piazza), την Ιταλική στρατιωτική και πολιτική Διοίκηση Κατοχής, που ήταν αντίστοιχη της Γερμανικής. Εξαίρεση αποτελούσαν όλες οι περιοχές που είχαν εξ αρχής υπαχθεί στην Γερμανική Διοίκηση.

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Κομαντατούρ**  |
Το ρωμαϊκό αντίγραφο των "Τυραννοκτόνων" στο εθνικό αρχαιολογικό μουσείο της Νάπολης.
Ο **Κρίτιος** ή **Κριτίας** ήταν αρχαίος Αθηναίος χαλκοπλάστης και ανδριαντοποιός που έδρασε μόνο στην αρχαία Αθήνα, περί τον 5ο αιώνα π.Χ. σε συνεργασία πάντα με τον Νησιώτη με τον οποίο και υπέγραφαν από κοινού τα έργα τους.

Έργα
----

Το σπουδαιότερο έργο των δύο αυτών αδριαντοποιών ήταν το χάλκινο σύμπλεγμα των τυραννοκτόνων Αρμοδίου και Αριστογείτονα που παράγγειλαν και ανέγειραν οι Αθηναίοι στην ορχήστρα της αρχαίας Αγοράς το 477 π.Χ.. Το έργο δεν έχει διασωθεί, αλλά απεικονίσεις του διασώθηκαν σε μαρμάρινα ανάγλυφα, παραστάσεις αγγείων, νομίσματα καθώς και σε λείψανα αντιγράφων που βρέθηκαν στην Ιταλία. Το καλύτερα διατηρημένο αντίγραφο του συμπλέγματος αυτού βρίσκεται σήμερα στο εθνικό αρχαιολογικό μουσείο της Νάπολης στην Ιταλία, καθώς και ένα συμπληρωματικό στο αρχαιολογικό μουσείο του Στρασβούργου. Όπως αποδεικνύεται στο έργο τους αυτό οι Κριτίας και Νησιώτης απέδωσαν με θαυμαστό τρόπο την παράτολμη επίθεση των τυραννοκτόνων με έμφαση την διαφορά του ψυχικού χαρακτήρα εκάστου. Συγκεκριμένα παρουσιάζουν τον μεν νεώτερο Αρμόδιο σφοδρότερο να υψώνει το ξίφος του, ενώ ο πρεσβύτερος ο Αριστογείτων, προνοητικότερος, να κρατά το ξίφος χαμηλά σε μια προσπάθεια απόκρυψης. Το ιδιαίτερο της τέχνης του συμπλέγματος αυτού είναι ότι οι κύριες μορφές των δύο ανδριάντων δεν ήταν πλήρως ορατές από το αυτό σημείο, γεγονός που κατατάσσει αυτό ως περίοπτο έργο βάθους. Η δε δυναμικότητα που παρουσιάζουν τα σώματα των ανδριάντων κατά την κριτική του Λουκιανού αποτελούν έργα της παλαιάς αττικής γλυπτικής.

Οι ίδιοι ανδριαντοποιοί θεωρούνται επίσης κατασκευαστές του αγάλματος του οπλιτοδρόμωνα Επιχαρήνου που φέρονταν στην Ακρόπολη των Αθηνών, μεταξύ των Προπυλαίων και του Παρθενώνα και το οποίο παρουσίαζε οπλίτη δρομέα με κεκαμμένο το γόνατο και προτεταμένο το δεξί χέρι. 

Στους Κριτία και Νησιώτη αποδίδεται επίσης το με αριθμό 698 άγαλμα του Μουσείου της Ακροπόλεως που παριστά έφηβο ύψους 1.67 μ. η κεφαλή του οποίου μοιάζει μ΄ εκείνη του Αρμοδίου. Θεωρείται ως ένα από τα αντιπροσωπευτικότερα και ωραιότερα δείγματα της πρώιμης κλασικής τέχνης. Χρονολογείται λίγο πριν το 480 π.Χ..

Μαθητές του Κριτία φέρονται οι Διονυσόδωρος ο Σκύμνος, ο Κερκυραίος Πόλιχος, ο Άμφιος από την Κνωσό, ο Πίσων από Καλαυρία της Τροιζήνας και ο Δημόκριτος από Σικυώνα.

Παραπομπές
----------

1. 1 2 3  *Εγκυκλοπαίδεια Νέα Δομή*. Αθήνα: Τεγόπουλος - Μανιατέας. 1996. σελ. 18, τομ. 19.
2. ↑  «Παιδί του Κριτίου (αρ. 698), Μουσείο της Ακρόπολης - Αρχαιολογία Online». *Αρχαιολογία Online*.. Ανακτήθηκε στις 2017-05-07.

Εξωτερικοί σύνδεσμοι
--------------------

* Η κλασσική περίοδος Αρχειοθετήθηκε 2017-04-28 στο Wayback Machine. από το

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 96106208
* **Europeana**: agent/base/883
* GND: 118670581
* ULAN: 500062514

 |

 |
Η **Κομητεία Γιενγκισάρ** είναι κομητεία στην Αυτόνομη Ουιγουρική Περιφέρεια του Σιντσιάνγκ της βορειοδυτικής Κίνας. Είναι κάτω από τη διοίκηση του Νομού Κασγκάρ. Έχει έκταση 3.373 τετραγωνικών χιλιομέτρων. Στην απογραφή του 2002, η κομητεία είχε πληθυσμό 230.000 κατοίκων. 

Η έδρα της κομητείας είναι το Γιενγκισάρ, μια πόλη που είναι γνωστή μεταξύ των ντόπιων Ουιγούρων για τα χειροποίητα μαχαίρια. Συνηθιζόταν να περνά από γενιά σε γενιά η λεπτή επιδεξιότητα της παραγωγής μαχαιριών , αλλά η βιομηχανία τους αργοπεθαίνει λόγω της αυστηρής αντίδρασης της Κίνας στις θανατηφόρες συγκρούσεις στο Σιντζιάνγκ.

Ιστορικά, το Γιενγκισάρ ήταν επίσης γνωστό ως **Γιάνγκι Χισσάρ**. 

Εργοστάσιο μαχαιριών στο Γιενγκισάρ.

Ιστορία
-------

Η Μάχη του Γιάνγκι Χισσάρ έλαβε χώρα στην περιοχή τον Απρίλιο του 1934. Ο Μα Ζανκάνγκ οδήγησε την Κινεζική Μουσουλμανική 36η διοίκηση για να επιτεθούν στις τουρκικές μουσουλμανικές δυνάμεις των Ουιγούρων στο Γιάνγκι Χισσάρ, νικώντας την Ουιγουρική δύναμη που ανερχόταν στα 500 άτομα και σκοτώνοντας τον Εμίρη Νουρ Αχμάντ Τζαν Μπούγκρα.

Άγρια ζωή
---------

Το όνομα του σαμαμιδιού του Γιανγκιχισσάρ (*Cyrtopodion elongatum*), ενός είδους σαύρας περιέχει το όνομα της πόλης του Γιενγκισάρ. Το είδος απαντάται σε όλη την Κεντρική και Ανατολική Ασία, συμπεριλαμβανομένων των επαρχιών Σιντζιάνγκ και Γκανσού.

Μεταφορές
---------

Το Γιενγκισάρ εξυπηρετείται από τον Εθνικό Κινεζικό Αυτοκινητόδρομο 315 και τον Νότιο Σιδηρόδρομο του Σιντζιάνγκ.

Δείτε επίσης
------------

* Χάρτης Μακάν

Παραπομπές
----------

1. ↑  Summers, Josh. «The Uyghur Knife and My Visit to Yengisar». *FarWestChina.com*. Ανακτήθηκε στις 16 Ιουνίου 2016.
2. ↑  Makinen, Julie (September 17, 2014). «For China's Uighurs, Knifings Taint an Ancient Craft». Los Angeles Times.. Ανακτήθηκε στις June 17, 2016.
3. ↑  «Fighting Continues Tungan Troops Still Active in Chinese Turkestan». *The Montreal Gazette*. 10 May 1934. .
4. ↑  Andrew D. W. Forbes (1986). *Warlords and Muslims in Chinese Central Asia: a political history of Republican Sinkiang 1911-1949*. Cambridge, England: CUP Archive. σελ. 123. ISBN 0-521-25514-7. Ανακτήθηκε στις 28 Ιουνίου 2010.
Η **Κρεμένιτσα** ή **Κεναλή** (σλαβομακεδονικά: Кременица, τουρκικά: Kınalı) είναι χωριό στον Δήμο Μοναστηρίου της Βορείου Μακεδονίας. Παλαιότερα ήταν μέρος του πρώην Δήμου Μπίστριτσα.

Βρίσκεται σε υψόμετρο 590 μέτρων στην περιοχή της Πελαγονίας, 17 χλμ νότια του Μοναστηρίου, ακριβώς δίπλα στα σύνορα με την Ελλάδα. Στο χωριό υπάρχουν μεταλλικές πηγές, οι οποίες χρησιμοποιούνται για την εμφιάλωση μεταλλικού νερού.

Σύμφωνα με την απογραφή του 2002, το χωριό είχε συνολικά 134 κατοίκους: 112 Σλαβομακεδόνες, 20 Τούρκους, 1 Σέρβο και 1 λοιπό.

Παραπομπές
----------

1. ↑  Slavomacedonian Census (2002), *Book 5 - Total population according to the Ethnic Affiliation, Mother Tongue and Religion*, The State Statistical Office, Skopje, 2002, p. 69.
Ο **Ερνέστος-Χριστόφορος**, γερμ.: Ernst Christopher von Rietberg von Cirksena (1 Απριλίου 1606 - 31 Δεκεμβρίου 1640) από τον Οίκο των Σίρκσκενα ήταν κόμης του Ρήτμπεργκ από το 1625 έως το 1640.

Βιογραφία
---------

Ήταν ο πρωτότοκος γιος του Ιωάννη Γ΄ κόμη του Ρήτμπεργκ και της Σαβίνας-Αικατερίνης των Σίρκσενα, κόρης του Έννο Γ΄ κόμη της Ανατολικής Φρισίας. Ήταν κληρονόμος του Ρήτμπεργκ από την ημέρα που γεννήθηκε.

Λίγο πριν το τέλος του πατέρα του, ο Ερνέστος-Χριστόφορος υποσχέθηκε να κατασκευάσει ένα μοναστήρι Φραγκισκανών στο Ρήτμπεργκ. Ο Ιωάννης Γ΄ απεβίωσε το 1625 και ο Ερνέστος-Χριστόφορος τον διαδέχθηκε. Στις 10 Νοεμβρίου 1626 παντρεύτηκε την Aλμπερτίνα-Μαρία, μαρκησία του Σανκτ Μάρτιν· ο γάμος παρέμεινε άτεκνος. Στις 6 Ιανουαρίου 1629 ίδρυσε ένα μοναστήρι Φραγκισκανών, όπως είχε υποσχεθεί. Η εκκλησία του νέου μοναστηριού εγκαινιάστηκε αργότερα εκείνο το έτος. Οι γονείς του ξανατάφηκαν, αυτή τη φορά στην κρύπτη κάτω από την εκκλησία του μοναστηριού.

Το 1631 ο Ερνέστος-Χριστόφορος διορίστηκε συνταγματάρχης του Ιππικού. Αργότερα προήχθη σε βοηθό-στρατάρχη και στις 8 Μαρτίου 1634, προήχθη σε αυτοκρατορικό υποστράτηγο.

Απεβίωσε στις 31 Δεκεμβρίου 1640 και τάφηκε στην κρύπτη της Φραγκισκανικής εκκλησίας. Η χήρα του παντρεύτηκε τον Κάρολο ντε λα Μπωμ.

Το 1645 ο αδεlφός του Φραγκίσκος-Φερδινάνδος ξεκίνησε δικαστική υπόθεση ενώπιον του αυτοκρατορικού Δικαστηρίου. Ήθελε να αντιστρέψει κάποιες δωρεές, που είχε κάνει ο Ερνέστος στη σύζυγό του κατά τη διάρκεια της ζωής του.

Eξωτερικοί σύνδεσμοι
--------------------

* Βιογραφία

Παραπομπές σε πηγές
-------------------

1. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 6  Μαΐου 2014.
2. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 17  Μαρτίου 2015.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 107144162
* GND: 140446125

 |

 |
Το εθνικό αεροδρόμιο του Μινσκ από μακριά
Το **Εθνικό Αεροδρόμιο του Μινσκ** (παλαιότερα γνωστό ως **Μινσκ-2**) (IATA: **MSQ**, ICAO: **UMMS**) (λευκορωσικά: Нацыянальны аэрапорт Мінск‎, ρωσικά: Национальный аэропорт Минск‎) είναι το κύριο διεθνές αεροδρόμιο της Λευκορωσίας. Βρίσκεται 42 χιλιόμετρα ανατολικά του Μινσκ. Διοικητικά, η περιοχή του αεροδρομίου αποτελεί τμήμα της επαρχίας Οκτιάμπρσκι του Μινσκ. Το αεροδρόμιο είναι η αεροπορική βάση του εθνικού αερομεταφορέα της χώρας, Belavia. Το αεροδρόμιο είναι επίσης η αεροπορική βάση των αεροπορικών εταιρειών μεταφοράς εμπορευμάτων TransAVIAexport Airlines, Genex και Rubystar Airways.

Ιστορία
-------

### Πρώτα χρόνια

Η κατασκευή του αεροδρομίου Μινσκ-2 ξεκίνησε το 1977. Το 1979, ο νέος αεροδιάδρομος του υπό κατασκευή αεροδρομίου έγινε λειτουργικός. Ο αεροδιάδρομος είχε 3.640 μέτρα μήκος και 60 μέτρα πλάτος. Το 1981 το αεροδρόμιο Μινσκ-2 είχε πλέον τις τεχνικές προδιαγραφές για να μπορεί να εξυπηρετεί αεροσκάφη. Το 1982 το αεροδρόμιο παραδόθηκε στη κυκλοφορία. Το πρώτο επιβατικό αεροσκάφος που απογειώθηκε από το αεροδρόμιο ήταν ένα Tupolev Tu-134.

Στις 1 Ιουλίου 1983 ιδρύθηκε η Δεύτερη Κοινή Μεραρχία Αεροπορίας του Μινσκ, έπειτα από απόφαση του Υπουργείου Πολιτικής Αεροπορίας της ΕΣΣΔ. Επίσημα, το αεροδρόμιο θεωρεί ως ημερομηνία ίδρυσης του την 1η Ιουλίου 1983.

### Δεκαετία 1990 - σήμερα

Το αεροδρόμιο ξεκίνησε να εξυπηρετεί τακτικές πτήσεις από το 1983. Το 1990 το αεροδρόμιο εξυπηρέτησε 2.2 εκατομμύρια επιβάτες. Από το 1991, ο αριθμός των πτήσεων και των επιβατών που εξυπηρετούσε το αεροδρόμιο άρχισε να μειώνεται λόγω της διάλυσης της Σοβιετικής Ένωσης και άλλων επακόλουθων αλλαγών. Το 1997 το αεροδρόμιο εξυπηρέτησε 516.000 επιβάτες. Το 1998 το αεροδρόμιο εξυπηρέτησε 480.000 επιβάτες. Δύο χρόνια αργότερα (2000), η επιβατική κίνηση στο αεροδρόμιο είχε μειωθεί στους 400.000 επιβάτες εκείνο το έτος. Τα επόμενα χρόνια το αεροδρόμιο κατέγραψε αύξηση στο επιβατικό κοινό του, εξυπηρετώντας πάνω από 1 εκατομμύριο επιβάτες το 2008. Λόγω της σημαντικής αύξησης της επιβατικής κίνησης τα τελευταία χρόνια, το 2008 έγινε σημαντικό ορόσημο για το αεροδρόμιο.

Παραπομπές
----------

1. ↑  «История аэропорта | Национальный аэропорт Минск». *airport.by* (στα Ρωσικά). Αρχειοθετήθηκε από το πρωτότυπο στις 28 Ιουνίου 2019. Ανακτήθηκε στις 31 Ιουλίου 2018.
2. ↑  «Национальный аэропорт "Минск": 35 лет | Национальный аэропорт Минск». *airport.by* (στα Ρωσικά). Αρχειοθετήθηκε από το πρωτότυπο στις 13 Απριλίου 2019. Ανακτήθηκε στις 31 Ιουλίου 2018.
3. ↑  «Минск (Аэродром)». *ekskursii.by*. Αρχειοθετήθηκε από το πρωτότυπο στις 1 Αυγούστου 2018. Ανακτήθηκε στις 31 Ιουλίου 2018.
4. ↑  «Airport History - Minsk National Airport». Αρχειοθετήθηκε από το πρωτότυπο στις 17 Ιουνίου 2019. Ανακτήθηκε στις 3 Ιουνίου 2015.
Στην ελληνική μυθολογία ο **Ευδάνεμος** ήταν Αθηναίος ήρωας, επώνυμος του γένους των Ευδανέμων. Οι Ευδάνεμοι αντιδίκησαν με το γένος των Κηρύκων για κάποια θρησκευτική τελετή. Τον Ευδάνεμο τον τιμούσαν στην Ελευσίνα και στον Κεραμεικό, όπου βωμός του υπήρχε κοντά στους ανδριάντες του Αρμόδιου και του Αριστογείτονα. Επίσης, υπήρχε βωμός του και στη βορειοανατολική πλευρά του Αρείου Πάγου, εκεί όπου λατρεύονταν οι χθόνιες θεότητες. Σύμφωνα με νεότερους μελετητές, με τις θυσίες στον βωμό του Ευδανέμου εξευμένιζαν και σταματούσαν τους βόρειους ανέμους (Ευδάνεμος, από το *ευδία* = καλοκαιρία + *άνεμος*).

Πηγές
-----

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
Ο **Φρανσουά Ζοζέφ Μοντεστό** (γεν. 19 Αυγούστου 1978 στη Μπαστιά) είναι Γάλλος πρώην ποδοσφαιριστής που αγωνιζόταν στη θέση του κεντρικού αμυντικού -ενίοτε και του αμυντικού μέσου-. Σήμερα, είναι ο αθλητικός διευθυντής στην ΠΑΕ Ολυμπιακός.

Καριέρα
-------

Ο Μοντεστό ξεκίνησε την του καριέρα στην Μπαστιά την ποδοσφαιρική ομάδα της γενέτειρας, η οποία αγωνιζόταν τότε στην πρώτη κατηγορία του γαλλικού πρωταθλήματος. Στις 20 Φεβρουαρίου 1998 έπαιξε το πρώτο του επαγγελματικό παιχνίδι με τη Μπαστιά εναντίον της Μονακό, στο οποίο η Μπαστιά νίκησε 2-0. Αφού αγωνίστηκε στους Κορσικανούς για δύο σεζόν, μεταγράφηκε στην Ιταλική Κάλιαρι. Στην πρώτη του χρονιά στη νέα του ομάδα, η Κάλιαρι υποβιβάστηκε στη δεύτερη κατηγορία της Ιταλίας. Επέστρεψε στην πρώτη κατηγορία την περίοδο 2003-04 με πολύ σημαντική συμβολή του Μοντεστό, ο οποίος αγωνίστηκε στους 43 από τους 46 αγώνες της ομάδας του.

Την επόμενη χρονιά μεταγράφηκε στην Μονακό. Την πρώτη του σεζόν στη γαλλική ομάδα αγωνίστηκε σε 29 αγώνες πετυχαίνοντας 2 γκολ. Συνολικά στα έξι χρόνια παραμονής του στη Μονακό αγωνίστηκε σε περισσότερους από 100 αγώνες πετυχαίνοντας 6 γκολ. Διετέλεσε μάλιστα για ένα διάστημα αρχηγός της ομάδας του.  Στις 30 Ιουνίου του 2010 ο Μοντεστό, υπέγραψε διετές συμβόλαιο με τον Ολυμπιακό.  Με την ομάδα του Πειραιά αγωνίστηκε για πρώτη φορά στην καριέρα του στην διοργάνωση του Champions League, στην οποία ήδη αριθμεί 6 συμμετοχές και δύο γκολ, ενώ έχει άλλες 14 παρουσίες έχει στο Europa League, 7 με τον Ολυμπιακό και άλλες 7 με την Μονακό. Στην διετή παρουσία του στον Ολυμπιακό έχει κατακτήσει ήδη δύο πρωταθλήματα και ένα κύπελλο. 

Το καλοκαίρι του 2013 ο Μοντεστό επέστρεψε στην Μπαστιά όπου αγωνίστηκε μέχρι το 2016. 

Ο Μοντεστό ήταν ενεργό μέλος της Εθνικής Κορσικής, ανεπίσημης εθνικής ομάδας που δραστηριοποιείται δίνοντας φιλικούς αγώνες.

Διακρίσεις
----------

### Ομαδικές διακρίσεις

* 3 Πρωταθλήματα Ελλάδας (2011, 2012, 2013)
* 2 Κύπελλα Ελλάδας (2012), (2013)
* 1 φορά φιναλίστ του κυπέλλου Γαλλίας με την Μονακό

Παραπομπές
----------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

1. ↑  Modesto, un ex in gol in Champions (Modesto, ex scores goal in Champions); Tutto Cagliari, 20 October 2011
2. 1 2  Ελευθεροτυπία Υπέγραψε στον Ολυμπιακό ο Μοντεστό
3. ↑  Olympiakos: Modesto a signé (officiel) (Olympiakos: Modesto has signed (official)); Top Mercato, 1 July 2010 (Γαλλικά)
4. ↑  uefa.com, Modesto profile
5. ↑  newsnow.gr Σε All Star της Κορσικής ο Μοντεστό

Εξωτερικές Συνδέσεις
--------------------

* Φρανσουά Μοντεστό, Ο Φρανσουά Μοντεστό στην επίσημη ιστοσελίδα του Ολυμπιακού
* Στατιστικά σεζόν 2010-11 Αρχειοθετήθηκε 2012-01-29 στο Wayback Machine.
* Στατιστικά σεζόν 2011-12 Αρχειοθετήθηκε 2012-03-06 στο Wayback Machine.
Ο **Χασάν Ταχσίν Ουζέρ** (**Hasan Tahsin Uzer**) (1877 -1939) ήταν Τούρκος πολιτικός, αλβανικής καταγωγής.

Διετέλεσε κυβερνήτης διαφόρων πόλεων της Οθωμανικής Αυτοκρατορίας καθώς και της επαρχίας της Συρίας. Επίσης είχε διατελέσει Καϊμακάμης (Έπαρχος) στη Φλώρινα. Υπήρξε επανειλημμένα μέλος της Τουρκικής Εθνοσυνέλευσης, στην οποία εκπροσώπησε διάφορες τουρκικές πόλεις.

Ο Χασάν Ταχσίν Ουζέρ έδωσε σημαντική μαρτυρία για τη Γενοκτονία των Αρμενίων.

Βιογραφικό
----------

Ο Χασάν Ταχσίν Ουζέρ γεννήθηκε στις 27 Αυγούστου 1878 στη Θεσσαλονίκη και είχε καταγωγή από τον Σκεντέρμπεη. Ο πατέρας του ήταν ο Ιμπαραχήμ Αγά (Ibarahim Ağa) και η μητέρα του η Χατιτζέ Χανίμ (Hatice Hanim). Ήταν παιδικός φίλος του Κεμάλ Ατατούρκ.

Σπούδασε πολιτικές επιστήμες. Αφού τελείωσε τις σπουδές του έγινε έπαρχος στην Προσοτσάνη και στη Φλώρινα. Το διάστημα που ήταν έπαρχος στη Φλώρινα, χτίστηκαν στην πόλη το στρατιωτικό νοσοκομείο, το διοικητήριο, το κτίριο όπου στεγάζονταν η χωροφυλακή, το κτίριο του ταχυδρομείου και του τηλεγραφείου και τρία σχολεία για αγόρια και κορίτσια. Έγινε διαπλάτυνση της κοίτης του ποταμού που διασχίζει την πόλη και στις όχθες του κατασκευάστηκαν υδατοφράχτες που προστάτευαν την πόλη από τις πλημμύρες. Επίσης κατασκευάστηκαν δύο γέφυρες.

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12419631f. Ανακτήθηκε στις 10  Οκτωβρίου 2015.
2. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12419631f. Ανακτήθηκε στις 10  Οκτωβρίου 2015.
3. ↑  (Αγγλικά) *Library of Congress Authorities*. Βιβλιοθήκη του Κογκρέσου. n87124114. Ανακτήθηκε στις 13  Δεκεμβρίου 2019.
4. ↑

Εξωτερικοί σύνδεσμοι
--------------------

* Πολυμέσα σχετικά με το θέμα  Hasan Tahsin Uzer στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 100971949
* LCCN: n87124114
* ISNI: 0000 0000 8170 160X
* GND: 1160244138
* SUDOC: 033318417
* BNF: cb12419631f (data)

 |

 |
Ταψί με χινκάλι, (το μαύρο πιπέρι χρησιμοποιείται συνήθως για καρύκευμα).
Το **χινκάλι** (γεωργιανά: ხინკალი *khink'ali)* (listen (βοήθεια·πολυμέσα)), είναι ένα πολύ δημοφιλές ζυμαρικό στη γεωργιανή κουζίνα. Είναι φτιαγμένο από τυλιγμένα κομμάτια ζύμης, γεμιστά με κρέας και μπαχαρικά.

Συστατικά
---------

Τα γεμίσματα του χινκάλι ποικίλλουν ανάλογα με την περιοχή. Η αρχική συνταγή, το λεγόμενο χεβσούρλι, αποτελούταν μόνο από κιμά (αρνίσιο ή μοσχαρίσιο και χοιρινό ανάμεικτο), κρεμμύδια, τσίλι, αλάτι και κύμινο. Ωστόσο, η σύγχρονη συνταγή που χρησιμοποιείται κυρίως στις αστικές περιοχές της Γεωργίας, το λεγόμενο καλακούρι, χρησιμοποιεί βότανα όπως μαϊντανό και κόλιανδρο. Στη θέση του κρέατος μπορούν να χρησιμοποιηθούν μανιτάρια, πατάτες ή τυριά.

Εθιμοτυπία
----------

Το χινκάλι τρώγεται σκέτο ή με αλεσμένο μαύρο πιπέρι. Το κρέας τοποθετείται άψητο αρχικά στην ζύμη, ώστε όταν ψηθεί, τα ζουμιά του κρέατος παγιδεύονται μέσα στο ζυμαρικό. Για να γίνει πιο ζουμερό το χινκάλι, συνήθως προστίθεται ζεστό νερό ή ζωμός στον κιμά. Το Χινκάλι συνήθως, καταναλώνεται πρώτα ρουφώντας τα ζουμιά που περιέχει το ζυμαρικό, προκειμένου να αποφευχθεί το σκάσιμο του ζυμαρικού. Η κορυφή, όπου συναντώνται οι πιέτες, είναι σκληρή, και βάση της παράδοσης δεν τρώγεται, αλλά πετιέται στο πιάτο, ώστε οι καταναλωτές να μπορούν να μετρήσουν πόσα χινκάλι έχουν καταναλώσει. Στη Γεωργία, αυτή η κορυφή ονομάζεται *kudi* (γεωργιανά : კუდი, "ουρά") ή *k'uch'i* (Γεωργιανά: კუჭი, "στομάχι").

Υπάρχει μια ευρέως διαδεδομένη εθιμοτυπία στη Γεωργία να χρησιμοποιεί κανείς μόνο τα χέρια του για να καταναλώσει αυτά τα ζυμαρικά. Η χρήση σκευών, όπως το πιρούνι, θεωρείται λανθασμένη ή παιδική. Αυτό συμβαίνει επειδή ο χυμός είναι ένα σημαντικό μέρος του χινκάλι. Χρησιμοποιώντας ένα πιρούνι θα σκάσει το χινκάλι και ο χυμός θα χυθεί.

Περιφέρειες
-----------

Οι πόλεις *Dusheti*, *Pasanauri* και Μτσχέτα είναι ιδιαίτερα γνωστές για το χινκάλι τους.

Δείτε επίσης
------------

* Γεωργιανό ψωμί
* Γεωργιανή κουζίνα
* Χάρτσο

Παραπομπές
----------

1. ↑  Jacob, Jeanne· Ashkenazi, Michael (19 Μαρτίου 2007). *The World Cookbook for Students*. Greenwood Press. ISBN 9781573567640.
2. ↑  Goldstein, Darra (19 Μαρτίου 1999). *The Georgian Feast: The Vibrant Culture and Savory Food of the Republic of Georgia*. University of California Press. ISBN 9780520219298.
3. ↑  Ამბობს, Tonio (18 Σεπτεμβρίου 2013). «The Origin of Georgian Cousins – Khinkali». *Rainytrainy's Blog* (στα Γεωργιανά). Ανακτήθηκε στις 20 Ιουλίου 2021.
4. ↑  «Συνταγή για Χινκαλι γεμιστά με κιμά». *www.daddy-cool.gr*. 7 Ιανουαρίου 2021. Ανακτήθηκε στις 24 Ιουλίου 2022.
5. ↑  «MasterChef: Τι είναι το χινκάλι στο οποίο έκανε τεχνητή αναπνοή ο Σωτήρης Κοντιζάς». *Oneman.gr*. 18 Ιανουαρίου 2022. Ανακτήθηκε στις 24 Ιουλίου 2022.

Εξωτερικοί σύνδεσμοι
--------------------

* Συνταγή Khinkali (στα ρωσικά, με φωτογραφίες)
* Συνταγή Χινκάλι (στα ρωσικά) Αρχειοθετήθηκε 2012-03-13 στο Wayback Machine.
* Συνταγή Khinkali (στα αγγλικά)
Η **Κρίστι Μπούγκερτ** (*Λατινικό αλφάβητο : Kristie Boogert*), γεννημένη στις 16 Δεκεμβρίου 1973, είναι πρώην Ολλανδή πρωταθλήτρια της αντισφαίρισης και Ολυμπιονίκης, η οποία αποχώρησε το 2003 λόγω χρόνιου πόνου στον αγκώνα. 

Δεν κέρδισε ποτέ τίτλο στην WTA, κέρδισε όμως στην ITF, στο απλό το 1991 στην Χάβρη και το 1998 στην Poitiers, στο διπλό το 1996 στη Λειψία, στο Παρίσι και το Λουξεμβούργο.

Στις 5 Φεβρουαρίου 1996 ήταν Νο 29 στον κόσμο. Το 1994 κέρδισε τον τίτλο του μικτού στο Γαλλικό όπεν με συμπαίκτη τον Μένο Ούστινγκ νικώντας στον τελικό το ζευγάρι Λαρίσα Σαβτσένκο Νάιλαντ - Αντρέι Ολχόβσκι.

Στους Ολυμπιακούς αγώνες του 2000 στο Σίδνεϊ κέρδισε το ασημένιο μετάλλιο στο διπλό. Εκεί με συμπαίκτρια την Μίριαμ Ορεμάνς έχασαν στον τελικό από τις Αμερικανίδες αδελφές Σερένα Γουίλιαμς και Βένους Γουίλιαμς με 1–6, 1–6. Συμμετείχε και στο απλό όπου αποκλείστηκε στον δεύτερο γύρο από την Ρψσίδα Δημητρίεβα.

Στο Φεντ καπ έχει αγωνιστεί από το 1993 έως το 2003 σε 10 διοργανώσεις με ρεκόρ 22 νίκες και 13 ήττες.

Παραπομπές
----------

1. ↑  *WTA website*.
2. ↑  Η Μπούγκερτ στην WTA
3. 1 2 3  *Kristie Boogert Bio, Stats, and Results | Sports Reference Αρχειοθετήθηκε 2009-01-06 στο Wayback Machine.*
4. ↑  «Η Μπούγκερτ στο Φεντ καπ». Αρχειοθετήθηκε από το πρωτότυπο στις 3 Σεπτεμβρίου 2016. Ανακτήθηκε στις 11 Νοεμβρίου 2017.
Η **Κομητεία Καγιαχόγκα** ή Κουγιαχόγκα (αγγλικά: *Cuyahoga County, Ohio*), είναι κομητεία των ΗΠΑ, και μία από τις 88 κομητείες της πολιτείας Οχάιο. Με πληθυσμό 1.235.072 κατοίκους (σύμφωνα με επίσημες εκτιμήσεις για το 2019/20), αποτελεί την δεύτερη μεγαλύτερη σε πληθυσμό κομητεία του Οχάιο, μετά την κομητεία Φράνκλιν, καθώς και την 35η μεγαλύτερη σε πληθυσμό κομητεία στις Ηνωμένες Πολιτείες.

Έδρα και μεγαλύτερη πόλη της κομητείας Καγιαχόγκα, είναι το **Κλίβελαντ** (τρίτη μεγαλύτερη πόλη του Οχάιο). Η κομητεία Καγιαχόγκα, περιλαμβάνεται επίσης, στην μητροπολιτική περιοχή του Κλίβελαντ. 

Η έκταση της κομητείας Καγιαχόγκα, ανέρχεται συνολικά σε 3.230 τετραγωνικά χιλιόμετρα (km2). Η κομητεία, βρίσκεται στο βόρειο/βορειοανατολικό τμήμα της πολιτείας Οχάιο, στα νότια παράκτια της λίμνης Ήρι.

Η κομητεία, έχει λάβει την ονομασία της από τον ομώνυμο ποταμό (Καγιαχόγκα).

Παραπομπές
----------

1. ↑  «U.S. Census Bureau QuickFacts: Cuyahoga County, Ohio; United States». *www.census.gov* (στα Αγγλικά). Ανακτήθηκε στις 18 Μαΐου 2021.
2. ↑  «Population Estimates». *Cuyahoga County Planning Commission* (στα Αγγλικά). Ανακτήθηκε στις 18 Μαΐου 2021.
3. ↑  «2020 Census - Office of the Cuyahoga County Executive». *executive.cuyahogacounty.us*. Ανακτήθηκε στις 18 Μαΐου 2021.
4. ↑  «The Official Government Website of Cuyahoga County». *cuyahogacounty.us*. Ανακτήθηκε στις 18 Μαΐου 2021.

Εξωτερικοί σύνδεσμοι
--------------------

* Πολυμέσα σχετικά με το θέμα  Cuyahoga County, Ohio στο Wikimedia Commons
* (επίσημη σελίδας της κομητείας).

  


|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ηνωμένες Πολιτείες
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 150063927
* LCCN: n50046728
* ISNI: 0000 0004 0419 245X

 |

 |
Ο **Φρειδερίκος Δ΄** ο *ειρηνικός* ή ο *απλός*, γερμ. Friedrich IV der friedfertige oder einfältige (30 Νοεμβρίου 1384 - 7 Μαΐου 1440) από τον Οίκο των Βέττιν ήταν λάντγκραβος της Θουριγγίας (1406-40).

Βιογραφία
---------

Ήταν ο μόνος γιος του Βαλτάσαρ λαντγράβου της Θουριγγίας και της πρώτης συζύγου του Μαργαρίτας των Χοεντσόλερν, κόρης του Αλβέρτου μπουργκράβου της Νυρεμβέργης.

To 1382 στο Χέμνιτς ο πατέρας του μοίρασε την πατρική επικράτεια: ο Βαλτάσαρ έλαβε τη Θουριγγία. Ήταν ικανός και μετά από διάφορες αψιμαχίες με τους μικροευγενείς της περιοχής του, μπόρεσε να επεκτείνει ευρέως τις γαίες του.

Ο Βαλτάσαρ σχεδίαζε να τον νυμφεύσει με την Ελισάβετ δούκισσα του Λουξεμβούργου, κόρη του Ιωάννη δούκα του Γκέρλιτς (αδελφού του Σιγισμόνδου της Γερμανίας), αλλά το 1406 ο πατέρας του απεβίωσε και ο Φρειδερίκος Δ΄ νυμφεύτηκε το επόμενο έτος την Άννα.

Θεωρείται ασθενής κυβερνήτης, που εξαρτιόταν -πολύ, κατά περιόδους- από τη σύζυγό του και τους συγγενείς της. Διατηρούσε πολυτελή Αυλή και για τις δαπάνες της πωλούσε όλο και περισσότερες γαίες. Το 1436 εκδίωξε τους Ιουδαίους από τη Θουριγγία.

Το 1440 απεβίωσε στο κάστρο Ρούνεμπουρκ, στο Βάισσενσεε της Θουριγγίας, σε ηλικία 56 ετών άτεκνος. Τον κληρονόμησαν οι Φρειδερίκος Β΄ και Γουλιέλμος Γ΄, γιοί του εξαδέλφου του Φρειδερίκου Α΄ εκλέκτορα της Σαξονίας. Νωρίτερα τους είχε ήδη πωλήσει τις πιο απομεμονωμένες περιοχές του Μάισσεν για 15.000 γκίλντερς. Το 1445 στο Άλτενμπουργκ οι δύο κληρονόμοι διαίρεσαν την περιοχή του, αλλά αυτό δεν αποσόβησε τον Σαξονικό Αδελφοκτόνο Πόλεμο, που ακολούθησε.

Οικογένεια
----------

Νυμφεύτηκε το 1407 την Άννα, κόρη του Γκύντερ Λ΄ κόμη τυ Σβάρτσμπουρκ-Μπλάνκενμπουρκ· δεν απέκτησαν τέκνα.

Πηγές
-----

* Heinrich Theodor Flathe (1877), "Friedrich (IV.), der Einfältige oder Friedfertige, Landgraf von Thüringen", Allgemeine Deutsche Biographie (ADB) (in German), 7, Leipzig: Duncker & Humblot, p. 567

Αναφορές
--------

1. 1 2 3  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. 13600976X. Ανακτήθηκε στις 12  Αυγούστου 2015.
2. ↑  p734.htm#i7339.
3. ↑  p734.htm#i7339. Ανακτήθηκε στις 7  Αυγούστου 2020.
4. 1 2  Darryl Roger Lundy: (Αγγλικά) *The Peerage*.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 80426661
* GND: 13600976X

 |

 |
Το **Χελβατσαούρι** (γεωργιανά: ხელვაჩაური) είναι κωμόπολη στην Ατζαρία, μια αυτόνομη δημοκρατία στη νοτιοδυτική Γεωργία, 8 χλμ νοτιοανατολικά από την περιφερειακή πρωτεύουσα, το Μπατούμι. Οι κωμοπόλεις Χελβατσαούρι και Μαχιντζαούρι και 75 γειτονικά χωριά σχηματίζουν το διαμέρισμα Χελβατσαούρι (ραγιόν) που συνορεύει με τη Μαύρη Θάλασσα στα δυτικά και την Τουρκία στα νότια. Η έκταση του διαμερίσματος είναι 410 τετραγωνικά χιλιόμετρα και ο πληθυσμός 51.189 κάτοικοι.

Ο αρχαίος Άψυρτος αποτελεί σημαντικό ιστορικό φρούριο του διαμερίσματος. Το Μαχιντζαούρι είναι ένα δημοφιλές κλιματικό σπα κοντά στην κωμόπολη. Η στρατιωτική βάση του Χελβατσαούρι βομβαρδίστηκε από τον ρωσικό στρατό, 11 Αυγούστου 2008, στις 3 π.μ. (τοπική ώρα)

Δείτε επίσης
------------

* Ατζαρία

Παραπομπές
----------

1. ↑  «Απογραφή Πληθυσμού 2014».
Μια καμήλα κοντά στην Λίμνη Καρακούλ, στην κομητεία Ακτό
Η **Κομητεία Ακτό** (Κιργιζικά: ﺍﻗﺘﻮﻭ وودانى/Актоо ооданы, Aqtoo oodanı, Κινεζικά: 阿克陶县, πινγίν: Ākètáo Xiàn, Ουιγουρικά: ئاقتو ناھىيىسى, Ақто 

Наһийиси‎, Ουιγουρικό Λατινικό Αλφάβητο: Aqto Nahiyisi, Ουιγουρικό Νέο Αλφάβητο: Aⱪto Naⱨiyisi, Ντουνγκανικά: Акәто щян, Akəto şjan) είναι κομητεία στον Αυτόνομο Κιργιζικό Νομό Κιζίλσου, στο Σιντσιάνγκ της Κίνας. Η κομητεία καλύπτει έκταση 24.107 τ.χλμ. Σύμφωνα με την απογραφή του 2002, η κομητεία έχει πληθυσμό 170.000 κατοίκων. 

Είναι η δυτικότερη κομητεία στην Κίνα, και συνορεύει με το Κιργιστάν και το Τατζικιστάν.

Μεταφορές
---------

Η κομητεία εξυπηρετείται από τον σιδηρόδρομο Κασγκάρ-Χοτάν.

Δείτε επίσης
------------

* Χάρτης Μακάν

Εξωτερικοί σύνδεσμοι
--------------------

* Πολυμέσα σχετικά με το θέμα  Akto County στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 123619692
* LCCN: nr98016394

 |

 |
Η **Κρίστεν Γκουτόσκι** είναι Καναδή ηθοποιός. Είναι γνωστή για τους ρόλους της ως Κέιτι Φρανκ στην Αμερικάνικη σειρά Κοντέινμεντ (Containment), και ως Σελίν (Seline) στην τηλεοπτική σειρά The Vampire Diaries.

Βιογραφία
---------

Η **Κρίστεν Γκουτόσκι** είναι ηθοποιός, τραγουδίστρια και χορεύτρια από ηλικία 12 ετών. Γεννήθηκε στο Τορόντο και μεγάλωσε στην πόλη Μάρκχαμ (Markham) με την μητέρα της που ήταν νοσοκόμα, τον πατέρα της που ήταν πωλητής ηλεκτρονικών υπολογιστών, και την μεγαλύτερη αδερφή της. Παρέλειψε μερικές τάξεις στο σχολείο. Στα εφηβικά της χρόνια, κέρδισε σε πολλούς διαγωνισμούς τραγουδιού και συμμετείχε σε χορευτικές ομάδες. Αποφοίτησε από το *Wilfrid Laurier University* όπου συμμετείχε σε τάξεις χιπ-χοπ στον ελεύθερο της χρόνο. Ταξίδεψε μέσω προγράμματος ανταλλαγής μαθητών στην Αυστραλία, τη Νέα Ζηλανδία, την Ευρώπη και τη Νότια Αφρική. Μετά από τα ταξίδια της, μετακόμισε στο Λος Άντζελες. Γράφει μουσική, τραγουδάει, και στον ελεύθερό της χρόνο ασχολείται με τον εθελοντισμό. Έχει αναπτύξει τη δική της μη κερδοσκοπική καμπάνια.

Παραπομπές
----------

1. ↑  «Idol Birthdays».
2. ↑  Ανακτήθηκε στις 14  Ιουνίου 2019.
3. ↑  Gillis. «Kristen Gutoskie Biography».
4. ↑  Us Stories. «Kristen Gutoskie». Αρχειοθετήθηκε από το πρωτότυπο στις 4 Ιανουαρίου 2017. Ανακτήθηκε στις 11 Νοεμβρίου 2021. CS1 maint: Unfit url (link)
Η επαρχία Ηλείας πριν την κατάργησή της το 1997
Η **επαρχία Ηλείας** ήταν πριν το 1997 μία από τις δύο επαρχίες του νομού Ηλείας. Έδρα της ήταν ο Πύργος. Καταλάμβανε το βόρειο τμήμα του νομού και συνόρευε με τις επαρχίες Ολυμπίας στα νότια με τον νομό Αρκαδίας στα ανατολικά και με τον νομό Αχαΐας στα βόρεια.

Επαρχία Ηλείας: 1833-1836
-------------------------

Δημιουργήθηκε αρχικά με την διοικητική διαίρεση του 1833 ως μία από τις τέσσερις επαρχίες του νομού Αχαΐας και Ήλιδος που αργότερα (1835) έγιναν πέντε. Η επαρχία Ηλείας αποτελούταν από την μέχρι τότε επαρχία Γαστούνης και τα μέρη της επαρχίας Πύργου που ήταν στη δεξιά όχθη του Αλφειού. Καταργήθηκε στην συνέχεια με την διοικητική διαίρεση του 1836 η οποία κατήργησε προσωρινά το νομαρχιακό σύστημα και επανασυστάθηκε το 1845.

Επαρχία Ηλείας: μετά το 1845 και μέχρι το 1997
----------------------------------------------

Η επαρχία Ηλείας επανασυστάθηκε με τη διοικητική διαίρεση του 1845. Σε αυτήν ενσωματώθηκε και τμήμα της επαρχία Διποταμίας που είχε δημιουργηθεί το 1835. Με την διοικητική διαίρεση του 1899 αποτέλεσε ξεχωριστό νομό. Το 1939 ενώθηκε με την επαρχία Ολυμπίας και σχημάτισε τον νομό Ηλείας. Η επαρχία καταργήθηκε το 1997 με το σχέδιο Καποδίστριας. Με το σχέδιο Καλλικράτης που ακολούθησε το σχέδιο Καποδίστρια δημιουργήθηκαν στην περιοχή οι δήμοι Ανδραβίδας - Κυλλήνης, Αρχαίας Ολυμπίας, Ήλιδας, Πηνειού και Πύργου.

Παραπομπές
----------

1. ↑  *Εφετηρίς του Βασιλείου της Ελλάδας δια το έτος 1837*. 1837. σελίδες 178–180.
2. ↑  Δήμος Πηνίας, διοικητικές μεταβολές[*νεκρός σύνδεσμος*]

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Επαρχίες της Πελοποννήσου1 |
| --- |
|  |
| Νομός Αργολίδας | 
* Επαρχία Άργους
* Επαρχία Ερμιονίδος
* Επαρχία Ναυπλίας
 |  |
|  |
| Νομός Αρκαδίας | 
* Επαρχία Γορτυνίας
* Επαρχία Κυνουρίας
* Επαρχία Μαντινείας
* Επαρχία Μεγαλόπολης
 |
|  |
| Νομός Αττικής2 | 
* Επαρχία Κυθήρων
* Επαρχία Τροιζηνίας
* Επαρχία Ύδρας
 |
|  |
| Νομός Αχαΐας | 
* Επαρχία Πατρών
* Επαρχία Αιγιαλείας
* Επαρχία Καλαβρύτων
 |
|  |
| Νομός Ηλείας | 
* Επαρχία Ηλείας
* Επαρχία Ολυμπίας
 |
|  |
| Νομός Κορινθίας | 
Επαρχία Κορινθίας |
|  |
| Νομός Λακωνίας | 
* Επαρχία Επιδαύρου Λιμηράς
* Επαρχία Γυθείου
* Επαρχία Οιτύλου
* Επαρχία Λακεδαίμονος
 |
|  |
| Νομός Μεσσηνίας | 
* Επαρχία Καλαμάτας
* Επαρχία Μεσσήνης
* Επαρχία Πυλίας
* Επαρχία Τριφυλίας
 |
|  |
| 
1Αναφέρονται οι επαρχίες που υπήρχαν πριν την κατάργησή τους, το 1997, και όχι επαρχίες από παλαιότερες διοικητικές διαιρέσεις. 2Αναφέρονται μόνο αυτές που βρίσκονται γεωγραφικά στην Πελοπόννησο. |

 |
Ο **Κωνσταντίνος Σαλβάγος** ήταν Έλληνας επιχειρηματίας, τραπεζίτης, ευεργέτης και πρόεδρος της Ελληνικής Κοινότητας Αλεξάνδρειας των Ελλήνων της Αιγύπτου.

Βιογραφικά στοιχεία
-------------------

Ήταν γιος του Μιχαήλ Σαλβάγου, πολιτικού, και της Αιμιλίας Σαλβάγου. Καταγόταν από παλιά οικογένεια της Χίου. Εγκαταστάθηκε στην Αλεξάνδρεια, όπου ίδρυσε εμπορικό οίκο αποκτώντας τεράστια περιουσία. Το 1872 ίδρυσε μαζί με τους Εμμανουήλ Μπενάκη και Ιωάννη Χωρέμη την Τράπεζα Αλεξάνδρειας. Υπήρξε επίσης ιδρυτικό μέλος της Εθνικής Τράπεζας Αιγύπτου με 25.000 μετοχές. Την περίοδο 1900 - 1901 διετέλεσε πρόεδρος της Ελληνικής Κοινότητας Αλεξάνδρειας. 

Πραγματοποίησε πλήθος δωρεών. Υπήρξε χρηματοδότης της Ελληνικής Κοινότητας Αλεξάνδρειας όπως επίσης και της Σαλβαγείου Εμπορικής Σχολής. Στην μνήμη του η οικογένεια Σαλβάγου ξεκίνησε την κατασκευή του ελληνικού τετραγώνου του *«Chatby»* στην Αλεξάνδρεια.

Απεβίωσε το 1901. Ήταν παντρεμένος με την Ιουλία Ράλλη και είχαν αποκτήσει δύο γιους: τον Μιχαήλ Σαλβάγο και τον Στέφη Σαλβάγο, ευεργέτη της ελληνικής κοινότητας.

Παραπομπές
----------

1. 1 2 3  Ο ελληνισμός της Αιγύπτου Αρχειοθετήθηκε 2012-08-13 στο Wayback Machine. εφημερίδα Η Καθημερινή, 2003, σελ. 18
2. 1 2  Αιγύπτιοι επιχειρηματίες[*νεκρός σύνδεσμος*], από την εφημερίδα "Ριζοσπάστης"
Η **Κομητεία Γουέιν** (αγγλικά: *Wayne County, Michigan*), είναι κομητεία των ΗΠΑ, και μία από τις 83 κομητείες της πολιτείας Μίσιγκαν. Αποτελεί την μεγαλύτερη σε πληθυσμό κομητεία του Μίσιγκαν, καθώς και την 19η μεγαλύτερη σε πληθυσμό κομητεία στις Ηνωμένες Πολιτείες.

Ο πληθυσμός της κομητείας Γουέιν (σύμφωνα με εκτιμήσεις για το 2021), είναι 1.749.343 κατοίκους. Έδρα και μεγαλύτερη πόλη στην κομητεία Γουέιν, είναι το **Ντιτρόιτ**. Η κομητεία Γουέιν, περιλαμβάνεται επίσης, στη μητροπολιτική περιοχή του Ντιτρόιτ. 

Η έκταση της κομητείας Γουέιν, ανέρχεται συνολικά σε 1.740 τετραγωνικά χιλιόμετρα (km2). Βρίσκεται στο νοτιοανατολικό μέρος της πολιτείας Μίσιγκαν.

Παραπομπές
----------

1. ↑  «Wayne County Home Page». *www.waynecounty.com*. Ανακτήθηκε στις 16 Μαΐου 2021.
2. ↑  «U.S. Census Bureau QuickFacts: Wayne County, Michigan». *www.census.gov* (στα Αγγλικά). Ανακτήθηκε στις 16 Μαΐου 2021.
3. ↑  «Wayne County, Michigan Population 2021». *worldpopulationreview.com*. Ανακτήθηκε στις 16 Μαΐου 2021.

Εξωτερικοί σύνδεσμοι
--------------------

* Πολυμέσα σχετικά με το θέμα  Wayne County, Michigan στο Wikimedia Commons

  


|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ηνωμένες Πολιτείες
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 268483981
* LCCN: n79119375
* ISNI: 0000 0004 0400 9088

 |

 |
Ο **Κωνσταντίνος Δ. Ποντίδης** (1886 - 1960) ήταν Έλληνας εκπαιδευτικός και πολιτικός.

Βιογραφία
---------

Ο Ποντίδης γεννήθηκε το 1886 στο Διδυμότειχο όπου έμαθε τα πρώτα γράμματα. Στη συνέχεια φοίτησε στην Αστική Σχολή και στο Γυμνάσιο της Αδριανούπολης. Λόγω οικονομικών προβλημάτων δεν προχώρησε σε περαιτέρω σπουδές και μετά την ολοκλήρωση της φοίτησής του στο Γυμνάσιο διορίστηκε δάσκαλος στην Αστική Σχολή Διδυμοτείχου. Στη συνέχεια έγινε επιμελητής του οικοτροφείου Αδριανούπολης, ενώ ταυτόχρονα ήταν μυημένος σε ελληνικές μυστικές πατριωτικές οργανώσεις που δρούσαν εναντίον της βουλγαρικής επικυριαρχίας στην ευρύτερη περιοχή. Για τη δράση του συνελήφθη κατά τον Α΄ Παγκόσμιο Πόλεμο από τις βουλγαρικές αρχές και εξορίστηκε στο Κάρλοβο. Από το 1913 μέχρι το 1923, με μια διακοπή λόγω της εξορίας του, διετέλεσε δάσκαλος στο Καραγάτς (Παλαιά Ορεστιάδα). Μετά την Μικρασιατική Καταστροφή και την απόδοση της Ανατολικής Θράκης στην Τουρκία, ο Ποντίδης επέστρεψε στη γενέτειρά του όπου υπηρέτησε ως εκπαιδευτικός μέχρι τη συνταξιοδότησή του το 1951.

Για την εκπαιδευτική και εθνική του δράση τιμήθηκε με διάφορα παράσημα και επαίνους από το ελληνικό κράτος, ενώ το 1952 εξελέγη βουλευτής Έβρου με τον Ελληνικό Συναγερμό. Απεβίωσε το 1960. Όσον αφορά την προσωπική του ζωή ήταν παντρεμένος με την εκπαιδευτικό Ελένη Μικροπούλου.

Παραπομπές
----------

1. 1 2  Μόσχου Κούκου - Ευαγγελίας Τσιακίρη, *Η προσφορά των Θρακών εκπαιδευτικών στα γράμματα και στο Έθνος*, Εταιρεία Παιδαγωγικών Επιστημών Κομοτηνής, Κομοτηνή 1997, σ. 61.
2. 1 2 3  Μόσχου Κούκου - Ευαγγελίας Τσιακίρη, 1997, σ. 61, 143.
3. ↑  Βουλή των Ελλήνων, Διεύθυνση Διοικητικού - Τμήμα Μητρώου Βουλευτών, *Μητρώον Γερουσιαστών και Βουλευτών*, Εκ του Εθνικού Τυπογραφείου, Εν Αθήναις 1977, σ. 180 - 181.

Βιβλιογραφία
------------

* Μόσχου Κούκου - Ευαγγελίας Τσιακίρη, *Η προσφορά των Θρακών εκπαιδευτικών στα γράμματα και στο Έθνος*, Εταιρεία Παιδαγωγικών Επιστημών Κομοτηνής, Κομοτηνή 1997.
Η **Κομητεία Καλπίν** (Κινέζικα: 柯坪县, Pinyin: Kēpíng Xiàn, Ουιγουρικά: كەلپىن ناھىيىسى, Келпин Наһийиси‎, Ουιγουρικό Λατινικό Αλφάβητο: Kelpin Nahiyisi, Ουιγουρικό Νέο Αλφάβητο: Kelpin Nah̡iyisi) είναι κομητεία στην Αυτόνομη Ουιγουρική Περιφέρεια του Σιντσιάνγκ και βρίσκεται υπό την διαχείριση του Νομός Ακσού. Η επαρχία καλύπτει έκταση 8.918 τετραγωνικών χιλιομέτρων. Σύμφωνα με την απογραφή του 2002, η επαρχία έχει πληθυσμό 40.000 κατοίκων.

Δείτε επίσης
------------

* Χάρτης Μακάν

Παραπομπές
----------

1. ↑  Η επίσημη ορθογραφία είναι "Kalpin" σύμφωνα με το *Zhōngguó dìmínglù*, κινεζικά: 中国地名录 (Πεκίνο, *SinoMaps*, κινεζικά: 中国地图出版社, εκδόθηκε το 1997) \* (ISBN 7-5031-1718-4), σελ. 305.
Καρδιοχειρουργική αίθουσα.
Άδειο χειρουργείο.
**Xειρουργείο** είναι μια αίθουσα νοσοκομείου όπου πραγματοποιούνται οι χειρουργικές επεμβάσεις σε άσηπτο περιβάλλον. Είναι σχεδιασμένο και εξοπλισμένο για να παρέχει φροντίδα σε ασθενείς με διάφορες παθήσεις. Σε αποστειρωμένο περιβάλλον χειρουργείου όλο το προσωπικό είναι υποχρεωμένο να φοράει προστατευτική ενδυμασία, όπως επίσης καλύμματα παπουτσιών, μάσκες, σκουφάκια, ασπίδες προστασίας ματιών και άλλα καλύμματα για την πρόληψη της εξάπλωσης των μικροβίων.

Πριν από τη χειρουργική επέμβαση, ο ασθενής μεταφέρεται στο χειρουργείο σε αναπηρικό καροτσάκι ή κρεβάτι με ρόδες (ονομάζεται φορείο). Στη συνέχεια ο ασθενής μεταφέρεται στο χειρουργικό τραπέζι, το οποίο συνήθως είναι μακρόστενο και διαθέτει ιμάντες ασφαλείας. Ο εξοπλισμός παρακολούθησης του αναισθησιολόγου συνήθως βρίσκεται στην κεφαλή του τραπεζιού, ο οποίος παρακολουθεί την κατάσταση του ασθενούς κατά τη διάρκεια της επέμβασης. Ανάλογα με τη φύση της χειρουργικής επέμβασης, χρησιμοποιούνται διάφορες μορφές αναισθησίας.

Τα εργαλεία που χρησιμοποιούνται είναι διαφορετικά για την εξωτερική και την εσωτερική επέμβαση στο σώμα του ασθενούς. Εσωτερικά του ασθενούς χρησιμοποιούνται μικρότερα, πιο λεπτά εργαλεία. Τέλος, το χειρουργείο διαθέτει ειδικό εξοπλισμό, για αναπνευστική και καρδιακή υποστήριξη, συσκευές ανάνηψης έκτακτης ανάγκης, οθόνες ασθενών και διαγνωστικά εργαλεία.

Παραπομπές
----------

1. ↑  «operating theatre». *dictionary.cambridge.org*. Ανακτήθηκε στις 10 Φεβρουαρίου 2022.
2. ↑  «Definition of OPERATING THEATRE». *www.merriam-webster.com* (στα Αγγλικά). Ανακτήθηκε στις 10 Φεβρουαρίου 2022.
3. 1 2 3  «Operating Room - procedure, recovery, blood, tube, pain, time, infection, medication». *www.surgeryencyclopedia.com*. Ανακτήθηκε στις 10 Φεβρουαρίου 2022.
4. ↑  Ritter, Merrill A. (1999-12). «Operating Room Environment» (στα αγγλικά). *Clinical Orthopaedics and Related Research®* **369**: 103–109. ISSN 0009-921X. .

Βιβλιογραφία
------------

* Goldman, Maxine A. *Pocket Guide to the Operating Room* F.A. Davis Col, September 2019.
Δείγμα της ΕΚΑΑ στα Γαλλικά
Η **Ευρωπαϊκή Κάρτα Ασφάλισης Ασθενείας** (ΕΚΑΑ) εκδίδεται δωρεάν και επιτρέπει σε οποιονδήποτε είναι ασφαλισμένος ή καλύπτεται ασφαλιστικά από δεύτερο πρόσωπο του Ευρωπαϊκού Οικονομικού Χώρου και της Ελβετίας να λαμβάνει δωρεάν σε άλλο κράτος εφόσον η νοσηλεία κριθεί απαραίτητη ή υφίσταται χρόνια πάθηση που απαιτεί φροντίδα, όπως αιμοκάθαρση. Ο χρόνος ισχύος της κάρτας διαφέρει ανάλογα με τη χώρα έκδοσης. Δημιουργήθηκε βάσει απόφασης της κοινότητας 2003/751 και ετέθη σε ισχύ στη 1 Ιουνίου 2004. Η κάρτα γίνεται δεκτή και σε συγκεκριμένες περιοχές εκτός ΕΟΧ, παραδείγματος χάριν στις Νήσους Φερόες και Γροιλανδία.

Παραπομπές
----------

1. ↑  «UK FCO Travel Advice: Denmark». Fco.gov.uk. Ανακτήθηκε στις 12 Οκτωβρίου 2012.
Ο **Κωνσταντίνος Σακελλαρόπουλος** (Άρτα, 1789 - 1856, Κέρκυρα) ήταν Έλληνας, αρχαιολόγος, εκπαιδευτικός και καθηγητής αρχαιολογίας στην Ιόνιο Ακαδημία.

Βιογραφικά στοιχεία
-------------------

Γεννήθηκε στην Άρτα το 1789 και καταγόταν από παλιά οικογένεια ηπειρώτικης καταγωγής. Φοίτησε στην Κέρκυρα και την Ευρώπη, όπου ασχολήθηκε με την αρχαιολογία. Υπήρξε καθηγητής αρχαιολογίας στην Ιόνιο Ακαδημία καθώς και διευθυντής του Λυκείου Κεφαλονιάς & Κέρκυρας. Είχε γράψει διάφορα έργα μεταξύ άλλων *Τις η ωφέλεια της αρχαιολογίας εν γένει* (1848), *Εγχειρίδιον ελληνικής Παλαιογραφίας* (1837) κ.α.

Απεβίωσε στην Κέρκυρα το 1856. Ήταν παντρεμένος και παιδιά του ήταν οι Σπυρίδων Σακελλαρόπουλος και Μιχαήλ Σακελλαρόπουλος. Εγγονός του ήταν ο διπλωμάτης Κωνσταντίνος Μ. Σακελλαρόπουλος.

Παραπομπές
----------

1. 1 2  Εγχειρίδιον ελληνικής Παλαιογραφίας, από την ιστοσελίδα anemi.lib.uoc.gr
2. ↑  Τις η ωφέλεια της αρχαιολογίας εν γένει : Υπόμνημα αναγνωσθέν τη 12 Απριλίου 1846 εις την ετερίαν, από την ιστοσελίδα anemi.lib.uoc.gr
Συντεταγμένες: 63°0′0.00″N 14°40′0.01″E﻿ / ﻿63.0000000°N 14.6666694°E﻿ / 63.0000000; 14.6666694

Η **Κομητεία Γιέμτλαντ** (σουηδικά: *Jämtlands län*‎) είναι κομητεία στο κέντρο της Σουηδίας που αποτελείται από τις επαρχίες Γιέμτλαντ και Χαργιεντόλεν, μαζί με μικρά τμήματα του Χέλσινγκλαντ και του Όνγκερμανλαντ, καθώς και δύο μικρές ακατοίκητες λωρίδες του Λάπλαντ και της Νταλάρνα. 

Η κομητεία Γιέμτλαντ αποτελεί το 12% της συνολικής έκτασης της Σουηδίας, 49.443 km2 (19.090 τετραγωνικά μίλια) και είναι ο τρίτος μεγαλύτερος νομός της χώρας. Η κομητεία Γιέμτλαντ συνορεύει με τις κομητείες Νταλάρνα, Γιέβλεμποργκ, Βέστερνορλαντ και Βεστερμπότεν. Μοιράζεται επίσης σύνορα με τη νορβηγική κομητεία Τρέντελαγκ.

Η κομητεία ιδρύθηκε το 1810 και η ίδρυσή της έχει εσωτερικούς και ξένους σκοπούς. Κατά τον σχηματισμό αποτελούταν μόνο από τις επαρχίες του Γιέμτλαντ και του Χαργιεντόλεν, και γι' αυτό το οικόσημο είναι μια ασπίδα που χωρίζεται ανά περίοδο με τα επαρχιακά τους χέρια.

Όντας αραιοκατοικημένη, η χερσαία περιοχή του Γιέμτλαντ είναι μεγαλύτερη από εκείνη της Ολλανδίας και της Ελβετίας.

Παραπομπές
----------

1. 1 2 3  «Land- och vattenareal per den 1 januari efter region och arealtyp. År 2012–2019». *Swedish Land and Water Area Report 2012–2019*. Statistics Sweden. 21  Φεβρουαρίου 2019.
2. ↑  «Folkmängd i riket, län och kommuner 31 mars 2023 och befolkningsförändringar 1 januari - 31 mars 2023». *d:Q118287328*. Statistics Sweden. 11  Μαΐου 2023.

|  |  |  |  |
| --- | --- | --- | --- |
| 

| π • σ • ε
Κομητείες (*län*) της Σουηδίας |
| --- |
|  |
| 
* Στοκχόλμης
* Ουψάλας
* Σόντερμανλαντ
* Έστεργκετλαντ
* Γιενσέπινγκ
* Κρόνομπεργκ
* Κάλμαρ
* Γκότλαντ
* Μπλεκίνιε
* Σκάνιας
* Χάλαντ
* Βέστρα Γκέταλαντ
* Βέρμλαντ
* Ερεμπρού
* Βέστμανλαντ
* Ντάλαρνα
* Γιέβλεμποργκ
* Βέστερνορλαντ
* Γιέμτλαντ
* Βεστερμπότεν
* Νορμπότεν
 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Σουηδία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 152381929
* LCCN: n81078226
* GND: 7637941-3
* NKC: ge342283

 |

 |